ការសំភាសន៍របស់បងស្រី យ៉ុង សុវណ្ណ

ក៖ អ្នកដែរសំភាសន៍គេមានឈ្មោះថា ជាង​ស៊ីអ៊ាវ

ខ៖ អ្នកដែរអោយគេសំភាសន៍មានឈ្មោះថាយ៉ុង សុវណ្ណ

 ការសង្ខេបប្រវត្តិរបស់បងស្រី យ៉ុង សុវណ្ណ

 បងស្រី យ៉ុង សុវណ្ណ មានអាយុ38ឆ្នាំ នៅក្នុងឆ្នាំ2018

 បងស្រី យ៉ុង សុវណ្ណ មានភេទស្រី

 បងស្រី យ៉ុង សុវណ្ណ មានទីលំនៅបច្ចុប្បន្ននៅភូមិដក់ពរ ឃុំវល្លិ៍សរ ស្រុកសំរោងទង ខេត្តកំពង់ស្ពឺ

ក៖ ចឹងជាដំបូងខ្ញុំសូមអរគុណច្រើនបងដែរបានអោយខ្ញុំសំភាសន៍ពីប្រវត្តិរបស់បង ហើយការសំភាសន៍ នេះត្រូវបានរៀបចំឡើងដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅ ជំនាន់ក្រោយៗពួកគាត់បានស្គាល់ពីប្រវត្តិរបស់ឪពុកម្ដាយ នឹងប្រវត្តិរបស់ដូចតា ចឹងនៅពេលដែរខ្ញុំបាន សំភាសន៍បងហើយខ្ញុំនឹងដាក់ការសំភាសន៍មួយនេះទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងហាសបង ចឹងតើបងយល់ព្រមដើម្បីអោយខ្ញុំដាក់ការសំភាសន៍ មួយនេះទៅក្នុងវេបសាយរបស់សាលាដែរទេបង?

ខ៖ ចា៎!សំភាសន៍ចុះ

ក៖ ចឹងសំរាប់ខ្ញុំជាអ្នកដែរសំភាសន៍បងខ្ញុំមានឈ្មោះថា ជាង ស៊ីអ៊ាវ ហើយថ្ងៃខែការសំភាសន៍មួយនេះត្រូវបាន ធ្វើឡើងនៅថ្ងៃទី23 ខែ2 ឆ្នាំ2018 ហើយខ្ញុំធ្វើការសំភាសន៍ទាំងអស់នឹងនៅភូមិដក់ពរ ឃុំវល្លិ៍សរ ស្រុកសំរោងទង នៅខេត្តកំពង់ស្ពឺ ចឹងសំរាប់បងឈ្មោះពេញរបស់បងនឹងមានឈ្មោះអីគេដែរបង?

ខ៖ ខ្ញុំឈ្មោះយ៉ុង សុវណ្ណ

ក៖ ឈ្មោះយ៉ុង សុវណ្ណ

ខ៖ យ៉ុង សុវណ្ណនឹង

ក៖ ចឹងបងមានឈ្មោះហៅក្រៅដែរទេបង?

ខ៖ អត់មានឈ្មោះហៅក្រៅអីទេ

ក៖ ចឹងបងមានឈ្មោះតែមួយនឹងទេណបង?

ខ៖ មានតែឈ្មោះយ៉ុង សុវណ្ណនឹង

ក៖ ចុះកាលពីក្មេងនឹងមាននរណាហៅឈ្មោះបងអីផ្សេងដែរទេបង?

ខ៖ ធ្លាប់ដែរនឹងមានតែកូនចៅឯងនឹង

ក៖ អត់អីទេបងនៅនឹងចឹងទៅខ្ញុំគ្រាន់តែចង់អោយបងនិយាយលឺសំលេងអោយខ្លាំងចឹងហាស?

ខ៖ ធ្លាប់មានក្មេងៗៗគ្នាឯងហៅដូងខ្ចីចឹងទៅណាស់

ក៖ អូ៎!ដូងខ្ចីហោសបង?

ខ៖ ចា៎!នឹងហើយហៅចឹង

ក៖ ដូចជាបងសព្វថ្ងៃនឹងបងអាយុប៉ុន្មានដែរទៅបង?

ខ៖ ខ្ញុំអាយុ38ឆ្នាំនឹង

ក៖ ​ ចុះបងកើតនៅថ្ងៃខែឆ្នាំណាដែរបងមានចងចាំទេ?

ខ៖ ខ្ញុំអត់ចាំទេគ្រាន់តែចាំថាខ្ញុំកើតនៅឆ្នាំ1980

ក៖ អូ៎!បងកើតនៅឆ្នាំ1980ណបង?

ខ៖ ចា៎!នឹងហើយនឹង ខែនឹងខ្ទង់ខែ7នឹងហើយ

ក៖ ខែ7ណបង?

ខ៖ ប៉ុន្តែថ្ងៃទីអីខ្ញុំអត់ចងចាំទេនឹង

ក៖ ចុះបងឆ្នាំច័ន្ទគតិបងឆ្នាំអីគេដែរបង?

ខ៖ ចា៎!ថាម៉េច?

ក៖ លក្ខណះឆ្នាំជូត ឆ្លូវ ខាល ថោះហាស?

ខ៖ អូ៎!ខ្ញុំឆ្នាំវ័កនឹង

ក៖ ឆ្នាំវ័កណបង ចុះបងកើតនៅណាដែរបងកើតនៅភូមិអី ឃុំអីចឹង?

ខ៖ ខ្ញុំកើតនៅនឹងភូមិនឹងភូមិដក់ពរនឹង

ក៖ នៅភូមិដក់ពរ ឃុំវល្លិ៍សរ

ខ៖ ឃុំវល្លិ៍សរ ស្រុកសំរោងទង ខេត្តកំពង់ស្ពឺ

ក៖ ចុះបងដូចជាមានបងប្អូនចំនួនប៉ុន្មាននាក់ដែរបង?

ខ៖ ខ្ញុំមានបងប្អូនរបស់ខ្ញុំនឹងមាន4នាក់ដែរប៉ុន្តែគ្រាន់តែគាត់ស្លាប់អស់ហើយនឹងនៅជំនាន់ពលពតនឹង

ក៖ នៅតែបងមួយទេណបង?

ខ៖ ចា៎!នៅតែខ្ញុំមួយនឹង

ក៖ ចុះយាយត្រូវជា?

ខ៖ ត្រូវជាម្ដាយរបស់ខ្ញុំនឹង

ក៖ ចឹងមានន័យថាសព្វថ្ងៃនឹងបងនៅជាមួយយាយពីរនាក់ទេ?

ខ៖ តែពីរនាក់ម្ដាយហើយនឹងកូននឹងតែបានក្មួយមួយប៉ុន្តែគាត់មកនៅជាមួយហាស

ក៖ អូ៎!ក្មួយរបស់បង?

ខ៖ ក្មួយកូនបងខ្ញុំជីដូនមួយនឹង

ក៖ អូ៎!គាត់ប៉ុណ្ណាទៅបង?

ខ៖ គាត់មានប្ដីមានកូនហើយនឹងគាត់ទៅធ្វើការងារនៅរោងចក្រ

ក៖ ប៉ុន្តែគាត់មកនៅជាមួយប្ដីរបស់គាត់នៅនឹងដែរហោសបង?

ខ៖ ចា៎!មកនៅនឹងជុំគ្នាទាំងអស់នឹងហើយធ្វើការងារនៅនឹង

ក៖ ចុះបងប្អូនរបស់បង ចុះបងជាកូនទីប៉ុន្មានដែរបង?

ខ៖ ខ្ញុំជាកូនពៅ

ក៖ បងកូនពៅចឹងបងៗៗរបស់បងនឹង?

ខ៖ ស្លាប់នៅជំនាន់ពលពតអស់ហើយនឹង

ក៖ ​ ស្លាប់នៅជំនាន់ពលពតនឹង ចុះមានស្រីប៉ុន្មាននាក់ ហើយប្រុសប៉ុន្មាននាក់ដែរបង?

ខ៖ មានស្រី2នាក់ នឹងប្រុស2នាក់នឹង

ក៖ ចុះបងអាចប្រាប់ឈ្មោះបងៗរបស់បងបានទេថាគាត់មានឈ្មោះអីគេខ្លះដែរចឹងហាសបង?

ខ៖ បងស្រីរបស់ខ្ញុំដំបូងនឹងមានឈ្មោះ យ៉ុង សាម៉េត

ក៖ ចុះបន្ទាប់មកបង?

ខ៖ បងបន្ទាប់មកនឹងឈ្មោះ យ៉ុង ឡេង

ក៖ ចុះបន្ទាប់មកទៀតដែរបង?

ខ៖ បន្ទាប់មកនឹងឈ្មោះ យ៉ុង ថាក

ក៖ បន្ទាប់មកបានបងនឹង?

ខ៖ ចា៎!បន្ទាប់បានខ្ញុំ

ក៖ ចុះបងមានចងចាំអនុស្សាវរីយ៍អីកាលពីបងនៅក្មេងៗនឹងបងធ្លាប់លេងអីជាមួយពួកគាត់ដែរទេ?

ខ៖ អត់ទេខ្ញុំមិនទាន់គាត់ផងនឹងគាត់ស្លាប់តាំងពីអាពតហើយខ្ញុំទាល់តែអាពតនឹងបានខ្ញុំកើត

ក៖ អូ៎!ចឹងមានន័យថាបងៗៗរបស់បងនឹងគាត់ស្លាប់អស់ហើយ?

ខ៖ ចា៎!គាត់ស្លាប់នៅជំនាន់ពលពតនឹងមានមុនពលពតនឹងមានមួយ

ក៖ ប៉ុន្តែពេលដែរពីរនាក់ទៀតនឹងស្លាប់នៅពេលណាដែរបង?

ខ៖ ចា៎!ពួកគាត់ស្លាប់នៅជំនាន់ពលពត

ក៖ ចឹងមានន័យថាមុនពលពតមួយនឹងជំនាន់ពលពត2នាក់?

ខ៖ ចា៎!នឹងហើយ

ក៖ ​ចឹងមានន័យថាបងអត់ទាន់ទាំងអស់នឹង?

ខ៖ ខ្ញុំអត់ទាន់ទេប៉ុន្តែលឺម្ដាយរបស់ខ្ញុំនឹងនិយាយប្រាប់នឹង

ក៖ អូ៎!បាទបង ចុះម្ដាយរបស់បងគាត់មានឈ្មោះអីគេដែរបង?

ខ៖ គាត់មានឈ្មោះមឹល ស៊ន

ក៖ ចុះគាត់សព្វថ្ងៃនឹងគាត់អាយុប៉ុន្មានដែរបង?

ខ៖ ​ គាត់អាយុ78ឆ្នាំហើយនឹង

ក៖ គាត់អាយុ78ឆ្នាំចុះគាត់កើតនៅថ្ងៃខែឆ្នាំណាបងមានចងចាំទេ?

ខ៖ គាត់កើតនៅឆ្នាំម៉្សាញ់

ក៖ គាត់ឥឡូវនឹងគាត់កើតនៅឆ្នាំ1960គត់ហីបង?

ខ៖ អត់ទេមានតែសែនឹងនៅឆ្នាំ1940

ក៖ ចឹងចាំមួយភ្លេតបងគាត់អាយុ78ឆ្នាំហីបង?

ខ៖ ចា៎ៗ!អាយុ78ឆ្នាំ

ក៖ គាត់អាយុ78ឆ្នាំ បាទគាត់កើតនៅឆ្នាំ1940អូបងចាំច្បាស់ហាសណបង?

ខ៖ ចា៎!នឹងហើយ

ក៖ ចុះចឹងសំរាប់ម្ដាយរបស់បងគាត់កើតនៅណាដែរបងមានដឹងទេ?

ខ៖ គាត់កើតនៅនឹងនៅភូមិនឹង

ក៖ នៅភូមិនឹងតែម្ដងហោសបង ចុះឪពុករបស់បង?

ខ៖ ឪពុករបស់ខ្ញុំនឹងក៏គាត់កើតនៅភូមិនឹងដែរ

ក៖ ប៉ុន្តែគាត់មានឈ្មោះអីគេដែរបង?

ខ៖ គាត់មានឈ្មោះពេជ្រ លឹម

ក៖ ចុះគាត់អាយុប៉ុន្មានដែរបង?

ខ៖ ​ គាត់ស្លាប់បាត់ហើយនឹងបើសិនជានៅនឹងគាត់អាយុប៉ែតជាងនឹងគាត់អាយុ88ឆ្នាំ

ក៖ គាត់ជាមួយបងជាមួយយាយមួយជួរហីបង?

ខ៖ គាត់បងម៉ែខ្ញុំ7ឆ្នាំដែរនឹងទៅ8ឆ្នាំដែរនឹង

ក៖ បើបង7-8ឆ្នាំនឹងគាត់មិនមែនអាយុ88ឆ្នាំទេបង?

ខ៖ គាត់មិនដឹងថាអាយុប៉ែតប៉ុន្មានទេ

ក៖ គាត់អាយុ85អីនឹងបង?

ខ៖ នឹងហើយអាយុប៉ែត85នឹងហាស​ ប៉ុន្តែគាត់ស្លាប់បាត់ហើយនឹង

ក៖ បាទប៉ុន្តែគាត់ស្លាប់នៅពេលណាដែរបង?

ខ៖ គាត់ស្លាប់នឹងតាំងពីឆ្នាំពីរពាន់ប៉ុន្មានទេខ្ញុំភ្លេចបាត់ហើយនឹង

ក៖ ប៉ុន្តែមិនមែននៅជំនាន់ពលពតទេណបង?

ខ៖ មិនមែនទេគាត់ទើបតែស្លាប់យើង​បានប៉ុន្មាននេះជាង10ឆ្នាំនឹង

ក៖ អូ៎!បាទបង ចុះកាលពីឪពុករបស់បងនៅរស់នឹងគាត់ធ្វើអីគេសំរាប់ចិញ្ចឹមជីវិត នឹងក្រុមគ្រួសារដែរចឹង ហាសបង?

ខ៖ ឪពុករបស់ខ្ញុំនឹងគាត់ប្រកបមុខរបរតែឡើងត្នោតនឹង

ក៖ គាត់ឡើងត្នោតតែមួយទេណបង ប៉ុន្តែគាត់ធ្វើស្រែដែរហីបង?

ខ៖ ចា៎!ឡើងត្នោតនឹងធ្វើស្រែនឹង

ក៖ ចឹងមានន័យថាគាត់ចេះធ្វើត្នោត នឹងធ្វើកូរស្កត្នោតហើយណបង ដែរទាក់ទងទៅនឹងខាងត្នោត កូរស្កត្នោតរឺក៏ទាក់ទងនឹងទឹកត្នោតអីហើយចឹង រឺមួយក៏ចេះផ្លែត្នោតអីគាត់ដឹងទាំងអស់ហើយណបង?

ខ៖ ចា៎!គាត់ចេះតើ!

ក៖ អូ៎!ចុះកាត់កាចរឺមួយក៏ស្លូតដែរបង?

ខ៖ ចា៎!!!?

ក៖ គាត់កាចរឺមួយក៏ស្លូតដែរឪពុករបស់បងហាស?

ខ៖ គាត់ស្លូតណាស់ឪពុករបស់ខ្ញុំនឹង

ក៖ អូ៎!បាទបង ចុះម្ដាយរបស់បងគាត់ធ្វើអីគេដែរសំរាប់ចិញ្ចឹមជីវិតដែរបង?

ខ៖ ម្ដាយរបស់ខ្ញុំគាត់អត់មានធ្វើស្អីទេគាត់ធ្វើតែស្រែនឹង ដល់ពេលដែរគាត់ហើយពីស្រែនឹង គាត់មិនធ្វើអីទេគាត់ដុតតែភ្លើងត្នោតនឹង

ក៖ អូ៎!បាទបង ចុះម្ដាយរបស់បងនឹងគាត់កាចរឺមួយក័ស្លូតដែរបង?

ខ៖ គាត់ស្លូតនឹង

ក៖ គាត់ស្លូតណបងណ?

ខ៖ ចា៎!ម្ដាយរបស់ខ្ញុំនឹងគាត់មិនដែរចេះមានអីទំនាស់ជាមួយអ្នកស្រុកភូមិទេ គាត់ស្លូតនឹង

ក៖ ប៉ុន្តែបងមានចងចាំថាកាលពីឪពុកម្ដាយរបស់បងនៅជាមួយបងហាស បងមានចងចាំអនុស្សាវរីយ៍ អីជាមួយគ្នាដូចថាធ្លាប់ទៅដើរលេងជាមួយគា្នអី រឺធ្វើអីចឹងហាសបង?

ខ៖ អត់ទេនិយាយទៅនឹងជំនាន់ណុងអត់ដែរបានដើរលេងទៅណាអីទេ ដូចថាជំនាន់ណុងយើងនៅក្រ ហាសអូន

ក៖ បាទបងបាទ?

ខ៖ យើងអត់ដែរនឹងចឹងអត់មានទេ

ក៖ ប៉ុន្តែបងគិតថានៅឆ្នាំ1990ជាងនឹងរឺមួយឆ្នាំ2002-2003នឹងបងគិតថាធ្លាប់ធ្វើអីជាគាត់នឹងបងមាន ចងចាំអនុស្សាវរីយ៍អីទេបង?

ខ៖ អត់ទេបើនិយាយទៅខ្ញុំគិតតែពីឈឺតែម្ដងនឹង

ក៖ អូ៎!ចឹងហោសបង?

ខ៖ ខ្ញុំគិតតែឈឺតែម្ដងចឹងគាត់គ្មានធ្វើអីទេគាត់គិតតែខំធ្វើការនឹងរកលុយដើម្បីមើលជំងឺរបស់ខ្ញុំនឹង គាត់ខំប្រឹងរកឡើងត្នោតឡើងអីចឹងទៅបានលុយតិតក់ៗៗបានលុយយកខ្ញុំទៅមើលចឹងទៅ

ក៖ បាទបងបាទចឹង?

ខ៖ ​អោយបានដើរលេងសប្បាយអីនឹងអត់មានទេនៅក្នុងមួយឆាកជីវិតរបស់ខ្ញុំនឹង

ក៖ អូ៎!បាទបងបាទ?

ខ៖ តាំងពីខ្ញុំកើតមកខ្ញុំឈឺអាយុជាង10ឆ្នាំមកហើយនឹង ដល់ពេលដែរខ្ញុំអាយុ19ឆ្នាំនឹងខ្ញុំលេងដើររួចនឹង

ក៖ មួយនឹងជាបញ្ហាអីគេដែរបងអាចប្រាប់ខ្ញុំបានទេបង?

ខ៖ ខ្ញុំទៅពេទ្យនឹងពេទ្យថាខ្ញុំរលាកសន្លាក់ ដល់ពេលដែរថារលាកសន្លាកចឹងទៅឪពុកម្ដាយរបស់ខ្ញុំគាត់ បានលក់គោ លក់ស្រែអីដើម្បីមើលខ្ញុំចឹងទៅវាអត់កបនឹង

ក៖ ប៉ុន្តែកាលពីបងនៅអាយុ10ឆ្នាំជាងនឹងមានន័យថាបងល្អទេមែនទេបង?

ខ៖ ចា៎!ខ្ញុំបានទៅរៀនតើនឹង

ក៖ បងដើរទៅរៀនអីធម្មតាទេណបង?

ខ៖ ​ចា៎!នឹងហើយបាន

ក៖ ប៉ុន្តែរហូតមកដល់អាយុ19ឆ្នាំនឹងមកមានបញ្ហានឹងរហូតនឹង?

ខ៖ អាយុត្រឹមអត់ដល់19ឆ្នាំទេ ពេលដែរអាយុ19ឆ្នាំនឹងខ្ញុំដើរលែងរួចហើយនឹង អាយុ14ឆ្នាំទៅ15ឆ្នាំអីនឹង ខ្ញុំពេញតែដើរទៅរៀនហើយនឹង

ក៖ បាទបងបាទ?

ខ៖ ដល់ពេលដែរខ្ញុំអាយុដល់19ឆ្នាំនឹងខ្ញុំលែងដើររួចហើយនឹង វាចាប់ហើមសន្លាក់ដៃ នឹងសន្លាក់ជើង នឹងវាកាច់ក្រងេងក្រងង់យកតែម្ដងនឹង

ក៖ អូ៎!ចុះមួយនឹងយើងមិនដឹងខ្លួនទេណបង?

ខ៖ ចា៎!អូនវាក្ដៅវាក្ដៅញាក់ៗៗចឹងទៅវាចាប់ផ្ដើមចឹង ពេលខ្ញុំអាយុ14ឆ្នាំនឹងគេបញ្ចូនខ្ញុំទៅ ពេទ្យគុណថបូផានឹង

ក៖ បាទបងនឹង?

ខ៖ ទៅពេទ្យសំភពក្រុងអីនឹងកាលពីជំនាន់ណុង

ក៖ ​អូ៎!ចឹងបង?

ខ៖ ប៉ុន្តែមើលអត់យល់ ចេះតែមើលឃ្វាងៗៗនឹង នៅពេទ្យខេត្តយើងនឹង

ក៖ គេមើលមិនជាបង?

ខ៖ ចា៎!គ្រាន់តែមួយអន់ៗៗនឹងកំពុងតែហើមចឹងចាក់ទៅវាស្រកបានដូចថាវាអត់ជាដាច់ចឹងទៅ

ក៖ វាហើយខ្លាំងហោសបង?

ខ៖ ចា៎!វាហើមតាសន្លាក់ៗៗនឹង តែឥឡូវនឹងវាលែងហើមហើយបែរជាវាកាច់យកចឹងតែម្ដងនឹងទៅ

ក៖ អូ៎!ចឹងមានន័យថាបងរហូតមកដល់ឥឡូវនឹងវាជិត20ឆ្នាំហើយនឹងបង?

ខ៖ ចា៎!ប៉ុណ្ណឹងពិការនឹងតាំងពីអាយុ19ឆ្នាំមកនឹង

ក៖ ចឹងបងបានតែគេងទេរឺយ៉ាងម៉េចដែរបង?

ខ៖ ចា៎!បានតែគេងទេអូន

ក៖ ប៉ុន្តែអង្គុយបានធម្មតាទេហោសបង?

ខ៖ បើចង់បានអីមួយទាល់តែលើក ប៉ុន្តែអង្គុយនឹងក៏មិនបានយូរដែរនឹង អង្គុយបានតែមួយភ្លេតៗៗនឹង វាចាប់ផ្ដើមចុកឆ្អឹងខ្នងនឹងចង្កេះចឹងហាស

ក៖ បងត្រូវការគេងវិញនឹង?

ខ៖ ​ ចា៎!ត្រូវការដេកវិញនឹង

ក៖ ប៉ុន្តែគេងចឹងមិនអីទេណបង?

ខ៖ វាពិបាកដែរអូននៅក្នុងខ្លួននៅអីនឹងហាស វាមិនសូវស្រួលផងហើយអាថ្នាំយើងប្រើនឹង ប្រចាំគ្រាប់ចឹងដែរនឹងហាស នឹងប្រើថ្នាំឈឺចុកចាប់ដែរនឹង

ក៖ ប៉ុន្តែមានអារម្មណ៍ងថាបងសក់ស្កូវច្រើនបង?

ខ៖ ចា៎!នឹងហើយ

ក៖ ​ ចុះឪពុករបស់បងនឹងគាត់មានធ្លាប់ប្រាប់ពីប្រវត្តិកាលពីគាត់នៅក្មេងទៅបងទេបង?

ខ៖ គាត់ថាពិបាកដែរអូន គេប្រើគាត់រែកដីរែកអីរហូតដែរនឹង ហើយអាហារអីក៏មិនបានដែរ

ក៖ នឹងកាលពីជំនាន់ពលពតនឹងហោសបង?

ខ៖ ចា៎!ជំនាន់ណុង

ក៖ ចុះកាលពីក្មេងគាត់មានធ្លាប់ប្រាប់ថាគាត់ធ្វើអីដើម្បីរកស៊ីចិញ្ចឹមជីវិតរបស់គាត់ហាស កាលពីគាត់នៅក្មេងៗៗនឹងគាត់មានដែរប្រាប់បងទេ?

ខ៖ គាត់ពីក្មេងនឹងគាត់តែប៉ុណ្ណឹងគាត់ឡើងតែត្នោតនឹង

ក៖ អូ៎!ចឹងទេ?

ខ៖ តាំងពីកំលោះមកនឹង

ក៖ តាំងពីអើយមកនឹងហោសបង?

ខ៖ ចា៎!គាត់រកស៊ីតែឡើងត្នោតនឹង

ក៖ អូ៎!បាទបង ចុះម្ដាយរបស់បងនឹងគាត់មានធ្លាប់ប្រាប់ពីប្រវត្តិកាលពីគាត់នៅក្មេងទៅបងដែរទេបង?

ខ៖ ពីក្មេងមកនឹងគាត់តែប៉ុណ្ណឹងគាត់ធ្វើតែស្រែនឹងជាមួយឪពុកម្ដាយនឹងមក ដល់ពេលដែរគាត់មានគ្រួសារមកគាត់រកស៊ីតែដុតភ្លើងត្នោតនឹងគាត់ធ្វើស្រែនឹង អត់មានមុខរបរអីផ្សេង ទៀតផងនឹង

ក៖ បាទបង ចុះយាយតាខាងម្ដាយនឹងបងមានស្គាល់ឈ្មោះបងដែរទេបង?

ខ៖ គាត់និយាយប្រាប់ដែរគាត់ថាខាងម្ដាយនឹងឈ្មោះយាយសុត

ក៖ យាយសុត ចុះតាវិញបង?

ខ៖ តានឹងឈ្មោះតាអោម

ក៖ ចុះគាត់កើតនៅណាដែរបងមានដឹងទេ?

ខ៖ ស្រុកកំណើតរបស់គាត់នឹងនៅណាដែរទេ ម្ដាយរបស់គាត់នឹងនៅភូមិបែននឹងណាស់ មិនមែននៅ ភូមិនឹងទេ ប៉ុន្តែឪពុករបស់គាត់នឹងនៅភូមិនឹង

ក៖ អូ៎!ចុះយាយតាខាងឪពុកនឹងបងមានស្គាល់ឈ្មោះគាត់ដែរទេបង?

ខ៖ យាយតាខាងឪពុកនឹងតារបស់ខ្ញុំនឹងឈ្មោះតាយ៉ុង

ក៖ ចុះយាយវិញបង?

ខ៖ យាយរបស់ខ្ញុំនឹងឈ្មោះយាយ ខឹម នឹងខាងឪពុករបស់ខ្ញុំនឹង

ក៖ អូ៎!ចុះយាយតាខាងឪពុកគាត់កើតនៅណាដែរបងមានដឹងទេ?

ខ៖ គាត់នៅភូមិនឹង

ក៖ នៅភូមិនឹងទាំងអស់គ្នានឹងហោសបង?

ខ៖ ចា៎ៗៗនៅនឹង!!!!

ក៖ ចឹងដូចជាចឹងបងកើតនៅនឹងយូរហើយណបង?

ខ៖ ចា៎!ខ្ញុំកើតនៅនឹងតែម្ដងនឹងខ្ញុំដឹងក្ដីមកនៅនឹងកើតនៅនឹងតាំងពីឆ្នាំ1979មកនឹង

ក៖ ចឹងមានន័យថាអស់ជាង38ឆ្នាំហើយណបង?

ខ៖ ចា៎!នឹងហើយ

ក៖ ចុះបងមានបងប្អូនណាដែរទៅរស់នៅក្រៅប្រទេសទេបង?

ខ៖ អត់ទេអូនអត់មានទេនឹង

ក៖ អូ៎!បាទចឹងក៏បងមិនទាន់មានគ្រួសារដែរណបង?

ខ៖ ចា៎!អត់មានទេអូន

ក៖ បាទបង ចុះបងធ្លាប់បានចូលរៀនបានថ្នាក់ទីប៉ុន្មានដែរបង?

ខ៖ ខ្ញុំរៀនបានថ្នាក់ទី5នឹង

ក៖ អូ៎!កាលពីបងរៀននឹងបងរៀននៅណាដែរបង?

ខ៖ នៅសាលាបឋមសិក្សាទួលស្វាយរ័ត្ន

ក៖ ប៉ុន្តែបងរៀនតែមួយសាលារឺមួយក៏បងរៀនប្ដូរសាលាផ្សេងដែរបង?

ខ៖ សាលារៀនតែនៅទួលស្វាយរ័ត្នតែម្ដងនឹង

ក៖ អូ៎! ចុះបងមានចេះភាសាអីក្រៅពីភាសាខ្មែរទេបង?

ខ៖ អត់ទេអូនអត់បានចេះទេនឹង

ក៖ អូ៎!ចឹងហោសបង?

ខ៖ សំរាប់ខ្មែរនឹងចេះបានបន្តិចបន្តួចនឹង

ក៖ អូ៎!បាទបង ចុះបងកាលពីបងនៅរៀននឹងបងមានធ្លាប់មានមិត្តភក្តិស្និទ្ធិស្នាលហើយធំធាត់មកជាមួយ គ្នាដែរទេបង?

ខ៖ មិត្តភក្តិនឹងវាមានច្រើនដែរអូនប៉ុន្តែណាស់តែយើងវាភ្លេចអស់ហើយនឹងគេមានប្ដី នឹងមានកូនអស់ហើយនឹង

ក៖ បាទបង ចុះសំរាប់មិត្តភក្តិរបស់បងនឹងបងមានចងចាំឈ្មោះពួកគាត់ដែរទេបង?

ខ៖ មិត្តនឹងអត់ទេអូនយូរហើយនឹង

ក៖ ប៉ុន្តែបងមានចងចាំថាកាលពីបងនៅរៀនបងធ្លាប់មានអនុស្សាវរីយ៍អី ដូចជាធ្លាប់ដើរលេងជាមួយគ្នា ធ្លាប់ទៅរៀនសូត្រអីជាមួយគ្នានឹង?

ខ៖ ធ្លាប់តើយើងនៅក្នុងភូមិយើងចឹងទៅ រៀនទៅនាំគ្នាបបួលដើរច្រើនៗៗទៅណាស់

ក៖ ដើរទៅរៀនទៅណបង?

ខ៖ ​ ចា៎!ជំនាន់ណុងអត់មានអីជិះផងនឹង

ក៖ ប៉ុន្តែសាលាឆ្ងាយអត់បង?

ខ៖ សាលាអាយើងចុះមកពីផ្សារព្រែកផ្ដៅនឹង ចុះមកនឹង

ក៖ អូ៎!បាទបងបាទ?

ខ៖ នៅសាលាទួលស្វាយរ័ត្ននឹង

ក៖ ប៉ុន្តែធ្លាប់ទៅស្រែអីជាមួយគ្នា ធ្លាប់ទៅចាប់ត្រី ចាប់ក្ដាមអីជាមួយគា្នចឹងហាសបង?

ខ៖ អូ៎!បើទៅស្រែច្រូតនឹងទៅ ទៅស្រែទៅស្ទូងដក់នឹងធ្លាប់ បើចាប់ត្រីចាប់ក្ដាមអីមិនដែលទេនឹង

ក៖ អូ៎!បាទបងនឹង?

ខ៖ អត់ដែររកផងនឹង

ក៖ ចុះបងគិតថាបងធ្លាប់ទៅធ្វើស្រែចំការទេបងពីមុនហាសបង?

ខ៖ ធ្លាប់ដែរតើអូនធា្លប់ដក ធ្លាប់ស្ទូងអីដែរនឹង

ក៖ អូ៎!!បាទបងនឹងហោស?

ខ៖ ទៅជាមួយម៉ែនឹងពេលដែរឃើញម៉ែទៅចឹងក៏ទៅជាមួយគាត់ដែរនឹង

ក៖ ចុះក្រុមគ្រួសាររបស់បងនឹងធ្លាប់បើកអាជីវកម្មលក់ដូរអីទេបង?

ខ៖ អត់ទេអូនមានតែចិញ្ចឹមគោនឹង ហើយនឹងរកស្មៅគោមានតែប៉ុណ្ណឹង នឹងធ្វើស្រែនឹង

ក៖ ចឹងចិញ្ចឹមសត្វបងមានតែចិញ្ចឹមគោនឹង?

ខ៖ ចា៎!ចិញ្ចឹមតែគោនឹង

ក៖ ប៉ុន្តែមានចិញ្ចឹមអីផ្សេងទៀតទេអ៊ុំ?

ខ៖ អត់មានទេអូនចិញ្ចឹមតែគោនឹងហាស

ក៖ អូ៎!បាទចឹងចុះគិតថាតាំងពីក្មេងរហូតមកដល់ពេលនេះនឹងបងគិតថាបងធ្លាប់ធ្វើការងារេអីគេខ្លះដែរ បងនឹង?

ខ៖ អត់ទេអូនអត់ដែរផងនឹង ដោយសារតែវាយូរហើយ មានតែរាប់ស្មៅគោ នឹងអោយស្មៅទៅគោស៊ី ហើយនឹងរកអូសជួយដុតភ្លើងម៉ែចឹងទៅ

ក៖ អូ៎!បាទបងនឹង?

ខ៖ តែចឹងនឹងមានជួយជំនួសដៃតែបន្តិចបន្តួចចឹងទៅ

ក៖ ចុះបងគិតថាតាំងពីក្មេងរហូតមកដល់ពេលនេះហាសបងគិតថាជីវិតរបស់បងមានការផ្លាស់ប្ដូរអីគេ ខ្លះដែរទៅបង?

ខ៖ លំបាកណាស់អូន មានតែការលំបាកនឹងតែម្ដងនឹង

ក៖ ចឹងហោសបង?

ខ៖ ​ ចា៎!មានតែការលំបាកនឹងតែម្ដងនឹងពេលដែរដឹងក្ដីមកអាយុជាង10ឆ្នាំនឹងគិតតែឈឺតែម្ដងនឹង

ក៖ អូ៎!បាទបងបាទ?

ខ៖ ឈឺនឹងលក្ខណះឈឺមិនអោយមានក្ដីសុខផងនឹង

ក៖ ចុះសំរាប់ដូចជាបងចូលចិត្តពិសារម្ហូបអីគេដែរបង?

ខ៖ ខ្ញុំអត់អីទេខ្ញុំអត់អីផងនឹងហូបបានកើតទាំងអស់នឹង

ក៖ ប៉ុន្តែម្ហូបដែរបងចូលចិត្តតែម្ដងនឹងលក្ខណះឆា ចៀន ស្ងោរនឹង ម្ជូរ ការី កកូរអីចឹងទៅ?

ខ៖ ចា៎!!!នឹងហើយ

ក៖ ចុះម្ហូនអីគេដែរបងចូលចិត្តដែរបង?

ខ៖ មានតែស្លម្ជូរនឹង

ក៖ ​ចឹងសំលម្ជូរទេដែរចូលចិត្តជាងគេនឹង?

ខ៖ ចា៎!នឹងហើយចឹងវា?

ក៖ ចុះកាលពីនៅក្មេងបងធ្លាប់លេងល្បែងប្រជាប្រិយ៍ដូចជាបោះអង្គុញ ចោលឈូង លាក់កន្សែង រឺមួយក៏ស្ដេចចង់ រឺមួយបោសស្លឹកឈឺអីចឹងហាស?

ខ៖ ធ្លាប់តែលេង លក្ខណះថាលេងអាដណ្ដើមស្លឹកឈើនឹង លេងបិទពួន លេងមឹក លេងអីចឹងទៅណាស់

ក៖ ចុះលេងនៅណាដែរបង?

ខ៖ លេងនៅក្នុងភូមិតើ លេងជាមួយក្មេងៗៗគ្នាឯងនឹង

ក៖ លេងជាមួយក្មេងៗៗនៅក្នុងភូមិនឹងហោស?

ខ៖ ចា៎!នឹងហើយមានអាយុប៉ុនៗគ្នានឹងហាស

ក៖ បាទបង ចុះបងចេះច្រៀងទេបងកាលពីនៅក្មេងហាស?

ខ៖ អត់ចេះផងនឹង

ក៖ ប៉ុន្តែបងចូលចិត្តស្ដាប់បទចំរៀងទេ?

ខ៖ ចូលចិត្តតើនឹង

ក៖ លក្ខណះជាបទសម័យ រឺមួយក៏បទបុរាណដែរបង?

ខ៖ តែតា​ស៊ិនស៊ីសាម៉ុត រស់សារីសុធា នឹងតាកែវសារ៉ាត់អីទេនឹង

ក៖ បាទបងចុះផ្ទះរបស់បងនឹងមានលក្ខណះបែបណាដែរតាំងពីក្មេងរហូតមកដល់ពេលនេះហាសបង?

ខ៖ ឥឡូវនឹងគ្រាន់បានប៉ុណ្ណឹងហើយប្អូនកាលពីតូចមកនឹងផ្ទះស្លឹក ប្រកស្លឹកជញ្ជាំងស្លឹកនឹង

ក៖ បាទចុះផ្ទះឥឡូវនឹងនរណាគេជាអ្នកសាងសងដែរបង?

ខ៖ ក្មួយៗៗក្មួយស្រីនឹងដែរនៅជាមួយនឹង

ក៖ អូ៎!ប៉ុន្តែគាត់ជួលគេអ្នកធ្វើហោសបង?

ខ៖ ចា៎!បងប្អូនកូនក្មួយជួយរៀបអោយនឹងហាស

ក៖ បាទបង ចុះសំរាប់កាលពីក្មេងនឹងបងមានជំនាញអីដែរបងគិតថាបងចេះស្ទាត់ជំនាញទេបង?

ខ៖ អត់មានជំនាញអីផងនឹង

ក៖ ចុះឪពុកម្ដាយរបស់បងកាលពីបងនៅក្មេងៗៗនឹងគាត់មានធ្លាប់បង្រៀនពីជំនាញអីទៅបងទេដូចជា លក្ខណះជំនាញវេញវល្លិ៍ កូរស្ក ធ្វើត្នោតធ្វើអីចឹងហាស?

ខ៖ អត់មានទេចេះតែចាក់កន្តំ

ក៖ បងចេះចាក់កន្តំហិសបង?

ខ៖ ចា៎!ប៉ុន្តែឥឡូវនឹងភ្លេចអស់ហើយនឹងតាំងពីដៃចាក់លែងកើតមកនឹង

ក៖ ប៉ុន្តែជំនាញរបស់ធ្វើស្រែធ្វើអីដែរហោសបង?

ខ៖ ធ្វើតើអូនធ្វើកើតដកច្រូតអី ទៅដកច្រូតស្ទូងងីកើតនឹង

ក៖ ចុះបងគិតថាពេលណាដែរបងគិតថាជាពេលដែរលំបាកនៅក្នុងជីវិតរបស់បងហាស តាំងពីក្មេងរហូតមកដល់ពេលនេះហាស?

ខ៖ លំបាកដោយសារតែជំងឺនឹងតែម្ដងអូន វាធ្វើទុកដល់ពេលដែរវាធ្វើទុកចឹងទៅវាលំបាកហាស

ក៖ អូ៎!ចុះកាលពីនៅក្មេងនឹងបងគិតថាបងមានការលំបាកអីទេបង?

ខ៖ អត់អីទេឪពុកម្ដាយរបស់ខ្ញុំអត់មានអីអោយលំបាកផងនឹងធម្មតានឹង

ក៖ ដោយសារតែកើតនឹងដាច់សង្រ្គាមហើយណបង?

ខ៖ ចា៎!អត់មានសង្រ្គាមអីផងនឹងយើងបានចប់ហើយ

ក៖ ចឹងអស់ហើយណបង?

ខ៖ ចា៎!អត់អីទេការហូបចុកអីនឹងឪពុកម្ដាយឡើងត្នោតធ្វើស្រែមកនឹង

ក៖ បាទរហូតទាល់តែបងអាយុដល់10ឆ្នាំជាងនឹង

ខ៖ ចា៎!បានខ្ញុំចាប់ផ្ដើមឈឺនឹង

ក៖ នឹងបានបងមានការលំបាកបងចាប់ផ្ដើមឈឺរហូតណបង?

ខ៖ ចា៎!នឹងបានឈឺរហូតនឹងមក

ក៖ បងអាចចែកចាយនៃការលំបាកមួយនឹងបន្តិចបានទេបង?

ខ៖ លំបាកខ្លាំងហាសអូនបើយើងមានជំងឺទៅវាធ្វើទុកហាស

ក៖ បាទបងបាទចឹង?

ខ៖ វាធ្វើទុកក្នុងខ្លួនយើងលំបាកណាស់អូនត្រូវ វាពើតវាចុកក្នុងឆ្អឹងហាស

ក៖ បាទបងចឹង?

ខ៖ វាពើតវាចុកក្នុងឆ្អឹងចឹងទៅ ហើយបេះដូងរបស់យើងនឹងក៏វារៀងមិនស្រួលដែរវារៀងថប់ៗៗរហូតនឹង ហើយនឹងវាក្ដៅនឹងអត់មានត្រជាក់ទេនឹង សូម្បីតែថ្ងៃត្រង់នឹងក៏អត់មានត្រជាក់ដែរនឹង

ក៖ ប៉ុន្តែមួយនឹងគេហៅជំងឺអីគេវិញបង?

ខ៖ បើពេទ្យគេថាខ្ញុំរលាកសន្លាក់តែម្ដងនឹងណាអូន

ក៖ រលាកសន្លាក់ហោសបង?

ខ៖ ចា៎!ដូចថារលាកសន្លាក់នឹង

ក៖ ប៉ុន្តែមួយនឹងដូចជាធ្លាប់មានកើតលើនរណាគេផ្សេងទេបង រឺមួយក៏បងធ្លាប់ដឹងទេបង?

ខ៖ អត់ទេបើម្ដុំប៉ុន្មានភូមិនឹងមានតែខ្ញុំមួយនឹង

ក៖ អូ៎!ចឹងបង?

ខ៖ អត់មានកើតលើនរណាគេផងហើយខ្ញុំកើតតាំងពីក្មេងមកទៀតនឹង

ក៖ យើងអត់ដឹងថានៅសុខៗៗយើងកើតអានឹងទេហោសបង?

ខ៖ មុនវាក្ដៅវាក្ដៅហើយវាហើយវាចាប់ផ្ដើមហើមតាមសន្លាក់តែម្ដងនឹង អោយតែសន្លាក់នឹងហើមទាំង អស់នឹងអូនកដៃកជើង

ក៖ អូ៎!ចឹងបង?

ខ៖ ក្រញាមដៃក្រញាមជើងអោយសន្លាក់នឹង

ក៖ បាទបងបាទ?

ខ៖ ចឹងវាហើមចឹងទៅវាចុកក្ដៅត្រជាក់ចឹងណាស់អូន

ក៖ បាទប៉ុន្តែដូចជាបងអាចញាំុបាយបានទេបង?

ខ៖ អត់ទេអូនហូបបានតែបន្តិចៗៗនឹង

ក៖ អូ៎!!!ចឹងបង?

ខ៖ ហូបបាយបានបន្តិចៗៗនឹង

ក៖ បាទបងចុះដូចជាការលំបាកទាំងអស់ដែរបងបានកើតឡើងនឹងបងឆ្លងកាត់វាដោយរបៀបណាដែរ បងបានបងអាចឆ្លងកាត់វាបានទៅ?

ខ៖ ខ្ញុំទៅពេទ្យទៅអីចឹងទៅណាស់អូន ទៅពេទ្យអីចឹងទៅ

ក៖ បាទដូចជាបងទៅពេទ្យអីចឹងដើម្បីជំនះឧបសគ្គអីចឹង?

ខ៖ ចា៎!!ជំនះចឹងទៅតែឥឡូវនឹងវាអត់ប្រកបដែរនឹងហាសទៅពេទ្យភ្នំពេញអីចឹងទៅ

ក៖ ដូចថាយើងព្យាយាមធ្វើដែរប៉ុន្តែវាគ្មានដំណោះស្រាយណបង?

ខ៖ ចា៎!!!គ្មានអីជួយបាននឹង យើងព្យាយាមព្យាបាលវាដែរនឹងប៉ុន្តែវាអត់ត្រូវនឹងអត់កប

ក៖ បាទបងចុះបងគិតថាពេលណាដែរបងគិតថាជាពេលដែរសប្បាយជាងគេដែរបង នៅក្នុងជីវិតបងដែរ?

ខ៖ សប្បាយជាងគេនឹងមានតែឪពុកម្ដាយរបស់ខ្ញុំនឹងគាត់ដូចថាគាត់ស្លូតគាត់ស្រលាញ់ខ្ញុំណាស់

ក៖ បាទចឹងបង?

ខ៖ ​ចឹងទៅគាត់ផ្ដល់កំលាំងចិត្តអោយខ្ញុំចឹងទៅណាស់

ក៖ បាទត្រូវបង?

ខ៖ គាត់ប្រាប់ខ្ញុំកុំអោយខ្ញុំគិតច្រើនអីច្រើនចឹងទៅណាស់ ចឹងគាត់យល់ខ្ញុំហាសម្ដាយរបស់ខ្ញុំនឹងហាស

ក៖ បាទបងបាទ?

ខ៖ គាត់ប្រាប់ថាកុំអោយខ្ញុំគិតច្រើនអីចឹងអីច្រើនចឹងទៅ គាត់ជួយលើកទឹកចិត្តខ្ញុំគាត់យកចិត្តទុកដាក់ ចំពោះខ្ញុំចឹងទៅ

ក៖ បាទនេះជាការសប្បាយរបស់បងហើយនឹង?

ខ៖ នេះជាការសប្បាយរបស់ខ្ញុំនឹងដូចថាមានម្ដាយឪពុកគាត់ចេះថ្នមថ្នាក់ចឹងហាស

ក៖ បាទបងនឹង?

ខ៖ គាត់ចេះថែទាំនឹង

ក៖ ចុះបងគិតថាកាលពីក្មេងនឹងបងមានការសប្បាយអីគេខ្លះដែរបង?

ខ៖ នៅក្មេងៗៗនឹងមានលក្ខណះសប្បាយបែបក្មេងៗៗនឹង សប្បាយគិតតែពីលេងនឹង

ក៖ បាទបងបាទ?

ខ៖ លេងលក្ខណះធម្មតាលេងនឹង

ក៖ លក្ខណះថាលេងល្បែងកូនក្មេងនឹងហោសបង?

ខ៖ ចា៎!លេងលក្ខណះបែបក្មេងនឹង លេងតែបិទពួន លេងតែមឹក លេងលោតកៅស៊ូ លេងអន្ទាក់អីនឹងណាស់ចឹង

ក៖ អូ៎!ចឹងទេហោសបង?

ខ៖ ចា៎!សប្បាយលក្ខណះបែបក្មេងនឹង

ក៖ បងសប្បាយបែបក្មេងនឹង?

ខ៖ តាំងពីនឹងមកឈឺរហូតនឹងគ្មានបានទៅសប្បាយណាទេ

ក៖ តាំងពីនឹងមកបើបងសប្បាយនឹងគឺបងសប្បាយពេលដែរឪពុកម្ដាយរបស់បងនឹងមើលថែបង?

ខ៖ ចា៎!គាត់មើលថែបងនឹង

ក៖ យើងនៅជុំគ្នាអីចឹងណបង?

ខ៖ ចា៎!!!នឹងហើយ

ក៖ ចុះកាលនៅពីក្មេងហាសបងធ្លាប់មានក្ដីស្រម៉ៃថាពេលដែរបងធំឡើងនឹងបងចង់ធ្វើអីទេបង?

ខ៖ ខ្ញុំចង់ធ្វើជាគ្រូបង្រៀននឹង

ក៖ អូ៎!ហេតុអីបានជាបងចង់ជាគ្រូបង្រៀនទៅបង?

ខ៖ ជំនាន់ណុងខ្ញុំស្រលាញ់នឹង

ក៖ បងអាចប្រាប់មូលហេតុថាហេតុអីបងគិតថាគ្រូបង្រៀននឹងមានអត្តប្រយោជន៍អីចឹង?

ខ៖ ដើម្បីដូចថាបើយើងរៀនចេះដឹងទៅយើងនឹងផ្ដល់ចំនេះដឹងមួយនឹងអោយក្មេងជំនាន់ក្រោយចឹងទៅ ណាស់យើងពន្យល់បង្រៀនគាត់ចឹងទៅណាស់

ក៖ អូ៎!ចឹងទេហោសបង?

ខ៖ ដើម្បីអោយសង្គមយើងសំបូរទៅដោយអ្នកចេះដឹងចឹងទៅណាស់

ក៖ និយាយរួមទៅបងចង់បង្រៀនអោយពួកគាត់ចេះដឹងកុំអោយពួកគាត់ល្ងិតល្ងង់អីចឹងមែនទេបង?

ខ៖ ចា៎!ប៉ុន្តែគោលបំណងនឹងវាមិនបានសំរេចទេ

ក៖ បាទអត់អីទេបង ចុះបើសិនជាចង់អោយបងផ្ដែផ្ដាំទៅកូនចៅជំនាន់ក្រោយៗៗរបស់បងនឹង តើបងចង់ផ្ដែផ្ដាំអីទៅពួកគាត់ដែរបងដើម្បីអោយពួកគាត់អាចធ្វើអ្វីមួយតាមសុំនូមពររបស់បងចឹងហាស?

ខ៖ ខ្ញុំមានតែផ្ដែផ្ដាំអោយកូនចៅខាងក្រោយនឹងបានខិតខំរៀនសូត្រនឹងអោយមានចំនេះដឹងនៅក្នុងខ្លួន ទៅវានឹងអាចមានអនាគត់ទៅមុខចឹងទៅណាស់អូន

ក៖ បាទបងបាទ?

ខ៖ កុំអោយគាត់ភ្លើតភ្លើននឹងថ្នាំអីណាណីចឹងផ្សេងៗៗវាអត់ល្អហាស

ក៖ បាទបង ចុះបើសិនជាចង់អោយពួកគាត់ជៀសវៀងវិញតើបងចង់អោយពួកគាត់ជៀសវៀងផុតពីអីគេ អំពើមួយដែរមិនសូវល្អចឹងហាសបង?

ខ៖ ខ្ញុំចង់អោយពួកគាត់រៀនអោយបានច្រើននឹង រៀនសូត្រអោយបានច្រើនហើយនឹងស្ដាប់បង្កាប់ ឪពុកម្ដាយចឹងទៅកុំតាមបក្សពួកម៉ាកច្រើនចឹងទៅ

ក៖ បាទបងចុះបងមានអីចង់ផ្ដែផ្ដាំទៅពួកគាត់ទៀតទេបង?

ខ៖ សូមកុំអោយគាត់នឹងភ្លើតភ្លើននឹងទៅតាមពួកម៉ាកមិនល្អចឹងទៅណាស់ សូមអោយគាត់សេបគប់អា មិត្តភក្តិណាដែរគេល្អខិតខំរៀនសូត្រនឹងចឹងទៅណាស់អូន

ក៖ បាទបងចឹងមានអីផ្សេងពីនឹងទៀតទេបង?

ខ៖ អស់ហើយអូនអើយមិនដឹងថានិយាយអីទៀតទេនឹង

ក៖ អស់ហើយណបងណ?

ខ៖ ចា៎!នឹងហើយ

ក៖ បាទចឹងជាចុងក្រោយបងដែរបានផ្ដល់ពេលវេលាដើម្បីអោយខ្ញុំបានពិភាក្សាជាមួយបងដែរបានទាក់ ទងពីប្រវត្តិរបស់បង ហើយប្រវត្តិរបស់បងដែរខ្ញុំបានសំភាសន៍ទាំងអស់នឹង ខ្ញុំនឹងដាក់ការសំភាសន៍មួយនឹងទៅក្នុងវេបសាយរបស់សាលាដើម្បីទុកអោយកូនចៅជំនាន់ក្រោយៗរបស់បងនឹងបានស្គាល់នឹងបានដឹង ដែរបងបានរៀបរាប់មិញចឹងហាសបង បាទចឹងអរគុណច្រើនបង៕៕៕